CELEX: C2007/117/44
Language: fi
Date: 2007-05-26 00:00:00
Title: Asia T-88/07: Kanne 22.3.2007 — Fabryka Samochodów Osobowych v. komissio

26.5.2007   
            
            
               FI
            
            
               Euroopan unionin virallinen lehti
            
            
               C 117/28
            
         Kanne 22.3.2007 — Fabryka Samochodów Osobowych v. komissio
   (Asia T-88/07)
   (2007/C 117/44)
   Oikeudenkäyntikieli: puola
   Asianosaiset
   
      Kantaja: Fabryka Samochodów Osobowych S.A. (Varsova, Puolan tasavalta) (edustajat: oikeudelliset neuvonantajat W. Radzikowski, R. A. Kozłowski ja G. Dźwigała)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission päätös on kumottava siltä osin kuin kyse on 2 artiklan 2, 3 ja 4 kohdasta, joissa otetaan käyttöön seuraavanlaiset kompensoivat toimenpiteet: a) FSO:n ja kaikkien sen nykyisten ja tulevien tytäryhtiöiden sekä kaikkien FSO:n osakkeenomistajana määräysvallassa olevien yhtiöiden vuosittaisen autotuotannon rajoittaminen helmikuun 2011 loppuun saakka ja b) uusien lisenssien hakemisen kieltäminen helmikuun 2011 loppuun saakka.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii yhteisöjen ensimmäisen oikeusasteen tuomioistuinta kumoamaan valtiontukiasiassa nro C 3/2005 (ex. N 592/2004, ex. PL 51/2004) 20.12.2006 tehdyn Euroopan yhteisöjen komission päätöksen, jossa katsotaan yhteismarkkinoille soveltuviksi tukitoimenpiteet, jotka Puola on päätöksen mukaan osittain toteuttanut kantajan hyväksi, siltä osin kuin päätöksessä asetetaan kantajalle tuensaajana velvollisuus rajoittaa vuosittaista autojen tuotantoa ja myyntiä EU:n alueella helmikuun 2011 loppuun saakka. Päätöksen perusteluissa kielletään myös uusien lisenssien hakeminen helmikuun 2011 loppuun saakka.
   Kantaja vaatii edellä mainitun päätöksen kumoamista väittämällä, että päätöksellä rikotaan EY:n perustamissopimuksen määräyksiä ja sen soveltamista koskevia olennaisia oikeussääntöjä. Kantaja katsoo myös, että riidanalainen päätös on tehty olennaisten menettelymääräysten vastaisesti.
   Kanteensa tueksi kantaja vetoaa seuraaviin kanneperusteisiin:
   
               —
            
            
               todetessaan, että osa tuesta on jo otettu käyttöön, komissio on rikkonut EY 88 artiklan 3 kohtaa ja neuvoston asetuksen (EY) N:o 659/1999 (1) 3 artiklaa ja tehnyt tosiseikkoja koskevan ilmeisen arviointivirheen
            
         
               —
            
            
               määritellessään kompensoivien toimenpiteiden ulottuvuuden komissio on loukannut suhteellisuusperiaatetta ja elinkeinonharjoittamisen vapauden periaatetta ja rikkonut EY 253 artiklaa ja valtiontuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen 11, 32, 37, 39 ja 54 kohtaa (2) sekä tehnyt asian tosiseikkoja koskevan ilmeisen arviointivirheen erityisesti seuraavilla tavoilla: valtion tuen määrän arviointi kantajan mielestä virheellisellä tavalla, sillä tuen arvoa on liioiteltu; tukimuodon huomiotta jättäminen; relevanttien markkinoiden virheellinen määrittäminen; tuensaajana olevan kantajan markkinaosuuden virheellinen määrittäminen; olennaisten tekijöiden huomiotta jättäminen määritettäessä kantajalle myönnetyn tuen vaikutuksia; sellaisten kompensoivien toimenpiteiden käyttöön otto, joilla on kielteisiä vaikutuksia kantajan toimintakyvyn palautumiselle rakenneuudistuksen toteuttamisen jälkeen; ja myös sitä koskevien tosiseikkojen huomiotta jättäminen, että kantaja toimi aluetukeen oikeutetuilla alueilla
            
         
               —
            
            
               komissio on loukannut oikeusvarmuuden periaatetta ja rikkonut EY 253 artiklaa ottaessaan käyttöön päätöksen perusteluosassa sellaisia ylimääräisiä kompensoivia toimenpiteitä, joita ei määritellä päätöksen päätösosassa
            
         
               —
            
            
               jättäessään antamatta riittävää selvitystä vaadittujen kompensoivien toimenpiteiden luonteesta ja ulottuvuudesta ja viittaamatta kaikkiin tältä osin ilmoitettuihin ehdotuksiin komissio on rikkonut EY 253 artiklaa.
            
         
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, p. 1).
   
      (2)  EYVL 1999, C 288, s. 2.